La Biblioteca d’Adults de Burjassot canvia la il·luminació de la seua sala
2025-07-24

La Biblioteca d’Adults de Burjassot canviarà, dilluns que ve 24 d’octubre, la il·luminació de la seua sala. Aquesta millora en la instal·lació suposarà algunes xicotetes molèsties per als usuaris d’aquest servei municipal; molèsties que seran les mínimes possibles, tenint en compte l’envergadura de les millores.

Es procedirà al canvi de les llums de tub per leds i pantalles, amb el consegüent estalvi energètic, en una de les sales que més visites rep al llarg de la setmana per part de per els usuaris de la Casa de Cultura. Aquesta millora en la il·luminació suposa també que les noves llums, a causa de les seues característiques, tindran major durada.

Des de la Casa de Cultura, comptant amb l’ajuda de la Brigada Municipal d’Obres, s’estan realitzant aquestes millores que ja s’han dut a terme en la Sala Polivalent del Centre Cultural Tívoli, tal com mostra la imatge que acompanya aquesta informació. La sala ha experimentat un canvi important, comptant amb més llum i sensació d’amplitud.